# Akna reeglid

## Akende spetsiifilised seadistused: kiirtutvustus

Siin saab kohandada akende seadistusi, mis kehtivad ainult kindlatele akendele.

Pane tähele, et siinsetel seadistustel ei ole mingit mõju, kui sa ei kasuta KDE enda aknahaldurit &kwin;. Kui kasutusel on mõni muu aknahaldur, siis vaata palun selle dokumentatsioonist, kuidas akende käitumist kohandada.

Suuremat osa sellest, mida siin seadistada saab, saab globaalselt seadistada Süsteemi seadistuste moodulis Akende käitumine, kuid teatud asju on siin võimalik veelgi täpsemalt häälestada.

Seadistuste hulka kuuluvad akende geomeetria ja asetuse määramine, otsustamine, kas hoida aken teiste peal või all, fookuse röövimise vältimine ning läbipaistvusega seotud seadistused.

Mooduli saab avada kahel moel: selle rakenduse tiitliribalt, mida soovid seadistada, või Süsteemi seadistustes. Süsteemi seadistustes käivitatuna saab nupule Uus... klõpsates luua aknaprofiili ning seejärel näeb nupule Tuvasta klõpsates dialoogi, kus leiab juba teatud info akna kohta, mida soovid seadistada.

Kõigi salvestatud seadistusprofiilide puhul võib kasutada nuppe Muuda... ja Kustuta, mis teevad just seda, mida nende nimetus ütleb. Samuti võib profiilide nimekirja elementide järjekorda muuta nuppudega Liiguta üles ja Liiguta alla.

## Ülevaade

&kwin; võimaldab kasutajal määrata kindlaks reeglid, millega saab muuta rakendus akna atribuute.

Näiteks võib panna rakenduse käivitumisel alati töötama virtuaalsel töölaual 2. Samuti võib näiteks saada üle rakenduse puudujäägist ja sundida akna alati paiknema teiste peal.

Käsiraamat pakub põhjalikke näiteid ning üksikasjalikku teavet, kuidas kasutada &kwin;i reeglite redaktori akna sobivuse ja akna attibuutide määramiseks.

## Näited ja rakenduse puudujääkide korvamine

Nägemaks, mis on üldse võimalik, sisaldab käsiraamat näiteid, mida võib võtta eeskujuks omaenda reeglite väljatöötamiseks.

Spetsiaalne lõik on pühendatud rakenduse puudujääkide ületamisele.

## KWini reeglite redaktor

### KWini reeglite redaktori avamine

&kwin;i reeglite redaktorit saab avada mitmel moel, toome siin 'ra kaks võimalust:

- Tee paremklõps suvalise akna tiitliribal, vali Seadista akna seadistusi... ja seadistamise aknas Akna reeglid või

- Süsteemi seadistused Akende käitumine Akna reeglid

Peaaknas saab:

- Mõjutada reegleid käskudega Uus..., Muuda... ja Kustuta

- Jagada reegleid teistega käskudega Impordi ja Expordi

- Kindlustada soovitud reegli hindamine käskudega Liiguta üles ja Liiguta alla

#### Reegli hindamine

Kui rakendus käivitatakse (või reegleid muudetakse), hindab &kwin; reegleid nimekirja algusest lõpuni. Kõigi reeglite korral, mis sobivad aknaga, rakendatakse aknale kõik atribuudid ja siis avatakse aken.

Kui sama atribuuti peaksid rakendama kaks või rohkem sobivat reeglit, kasutatakse reeglit, mis on nimekirjas eespool.

Rakenduse alamaknaid saab samuti omaette kohendada, seades piiravamad reeglid ettepoole - vaata näidet Kopete ja Kopete vestlusaken.

### Reeglite redaktor

Redaktor koosneb neljast kaardist:

1. Akende sobivus

2. Suurus ja asukoht

3. Paigutus ja ligipääs

4. Välimus ja parandused

Nagu nimigi ütleb, saab kaardil Akende sobivus määrata kriteeriume, millele üks või enam akent peavad vastama. Ülejäänud kolmel kaardil saab muuta sobivate akende atribuute.

Samuti saab mõjutada paneele.

#### Akende sobivus

Igal akna reeglil on kasutaja määratud akna sobivuse kriteeriumid. &kwin; kasutab neid kriteeriume määramaks, kas reeglit tuleb rakendusele rakendada või mitte.

#### Akna atribuudid

Lisaks akna sobivuse kriteeriumidele on igal akna reeglil teatav hulk akna atribuute. Atribuudid tühistavad vastava rakenduse seadistused ja neid rakendatakse, enne kui &kwin; akent näitab.

## Akende sobivus

Kaardil Akna sobivus saab määrata kriteeriumid, mida &kwin; kasutab hindamaks, kas reeglit tuleb konkreetsele aknale rakendada või mitte.

Määrata võib null (sobib iga aken) või rohkem järgmistest kriteeriumidest:

- Akna klass (rakendus) - sobib klass.

  - Kogu akna klassi sobivus - sobib ka sejundaarklass.

- Akna roll - sobivust piiratakse akna funktsiooniga (näiteks peaaken, vestlusaken jne.).

- Akna tüübid - sobivust piiratakse akna tüübiga: Tavaline aken, Dialoogiaken jne.

- Akna tiitel - piirab sobivust akna tiitliga.

- Masin (masinanimi) - piiratakse sobivust aknaga seotud masinanimega.

Võimalik on küll ka kogu see teave käsitsi sisestada, aga eelistatud meetod on siiski kasutada nuppu Akna omaduste tuvastamine.

Kõigi väljade puhul saab välja väärtuse juures kasutada järgmisi operande:

- Ebaoluline - välja eiratakse.

- Täpne sobivus

- Alamstringi sobivus

Ei täpse sobivuse ega alamstringi sobivuse korral arvestata tähesuurusega. Näiteks AB vasteks on nii string AB, ab, Ab kui ka aB.

- Regulaaravaldis - kasutatakse Qt regulaaravaldisi, vaata ingliskeelset seletust pattern matching using regular expressions.

### Akna omaduste tuvastamine

Akna omaduste tuvastamise funktsioon lihtsustab sobivuse kriteeriumide sisestamist.

1. Kui soovid luua mõnele rakendusele reegli, käivita see rakendus.

2. Seejärel määra kaardil Akende sobivus sekundite arv, mis oodatakse enne akna omaduste tuvastamise funktsiooni käivitamist. Vaikimisi väärtuseks on null sekundit.

3. Klõpsa nupule Akna omaduste tuvastamine ja

4. Kui hiirekursor muutub ristikuks, vii see rakenduse akna sisse (mitte tiitliribale) ja tee vasakklõps.

5. Ilmub uus aken teabega valitud akna kohta. Vali vajalikud väljad:

   - Sekundaarklassi nimi - mõnel rakendusel on ka sekundaarklassi nimi. Selle väärtusega saab samuti aknaid piirata.

   - Akna roll

   - Akna tüüp

   - Akna tiitel

Klõpsa OK, et lasta automaatselt täita akna sobivuse kriteeriumid.

Teavet kombineerides võib reegel rakenduda nii kogu rakendusele (klassi alusel) kui ka konkreetsele aknatüübile klassi sees, näiteks tööriistaribale.

## Akna atribuudid

Määratavad atribuudid on funktsiooni järgi rühmitatud kolmele kaardile:

1. Suurus ja asukoht

2. Paigutus ja ligipääs

3. Välimus ja parandused

Iga atribuudiga kaasneb valik parameetreid, mis määravad atribuudi toime.

### Parameetrid

Iga atribuut tunnistab minimaalselt üht järgnevatest parameetritest. Lisaks on atribuudipõhised argumendid ära toodud iga atribuudi definitsioonis.

Ei mõjuta

- Selle puhul järgnev reegel, mis sobib aknaga, ei mõjuta atribuuti.

Rakendatakse algselt

- Aken käivitatakse atribuudiga, aga seda võib töö ajal muuta.

Jäetakse meelde

- Kasutatakse atribuudi määratlust, nagu see esineb reeglis, aga kui seda töö ajal muudetakse, salvestatakse ja võetakse kasutusele uus väärtus.

Sunnitakse peale

- Seadistust ei saa töö ajal muuta.

Rakendatakse kohe, Sunnitakse ajutiselt peale

- Mõlemal juhul rakendatakse seadistust ühekordselt. Nende erinevus seisab selles, et Rakendatakse kohe võimaldab atribuuti muuta, aga Sunnitakse ajutiselt peale keelab muutmise, kuni kõik mõjutatud aknad on töö lõpetanud.

Rakendatakse kohe korral kustutatakse reegel pärast hindamist, kui reeglile pole määratud teisi atribuute, Sunnitakse jõuga peale korral aga kustutatakse reegel pärast seda, kui töö on lõpetanud viimane mõjutatud aken.

### Atribuudid

Nupuga Akna omaduste tuvastamine saab lasta täita atribuudipõhised väärtused, vaata täpsemalt osa Akna sobivus. Näiteks atribuudi Suurus kõrguse ja laiuse väärtused täidetakse tuvastatud akna kõrguse ja laiusega.

Jah/ei argumentidega saab atribuute sisse või välja lülitada. Siinkohal tuleb aga hoolikalt jälgida sõnastust Näiteks kui atribuudile Puudub tegumiribalt anda argument Ei, siis see tähendab, et tegumiriba ei jäeta välja. Teisisõnu, akent näidatakse tegumiribal.

#### Suurus ja asukoht

Asukoht

- Akna ülemise vasaku nurga asukoht x,y-koordinaadiga.

&kwin;i algne asukoht (0,0) on töölaua ülemine vasak nurk.

Suurus

- Akna kõrgus ja laius.

Maksimeeritud horisontaalselt, Maksimeeritud vertikaalselt, Täisekraan

- Nende atribuutidega saab lülitada akna maksimaalse horisontaalse/minimaalse horisontaalne/täisekraani atribuuti.

Töölaud

- Võimaldab asetada akna määratud (virtuaalsele) töölauale. Kui valida Kõigil töölaudadel, saab akna asetada kõigile virtuaalsetele töölaudadele.

Minimeeritud, Kokku keritud

- Võimaldab lülitada akna minimeerimise ja kokkukerimise atribuuti. Näiteks võib lasta akna käivitada minimeeritult või kui see muidu käivitatakse minimeeritult, siis takistada seda jõuga.

Maksimeeritud atribuuti saab emuleerida, kui kasutada nii Maksimeeritud horisontaalselt kui ka Maksimeeritud vertikaalselt või Algset paigutust argumendiga Maksimaalne.

Algne paigutus

- Tühistab globaalse akna paigutuse strateegia ühega järgnevatest:

  - Vaikimisi - kasutatakse globaalset akna paigutamise strateegiat.

  - Paigutus puudub - ülemine vasak nurk.

  - Kaval - paigutatakse sinna, kus pole teisi aknaid.

  - Maksimaalne - aken käivitatakse maksimeerituna.

  - Kaskaad - paigutatakse nagu trepp tiitliribade järgi.

  - Tsentreeritud - töölaua keskel.

  - Juhuslik

  - Üleval vasakus nurgas

  - Hiire all

  - Peaaknas - alamakende paigutamine piiratakse eellasakna piiridega.

Soovitud geomeetria eiramine

- Siin saab lülitada, kas tunnistada või eirata akna soovitud geomeetriat. Konfliktide vältimiseks vaikimisi paigutusstrateegia ja akna soovi vahel eiratakse paigutusstrateegiat, kui arvestatakse akna soovi.

Minimaalne suurus, Maksimaalne suurus

- Aknale lubatud minimaalne ja maksimaalne suurus.

Geomeetriapiirangute arvestamine

- Võimaldab lülitada, kas kinni peetakse akna soovitud proportsioonist või baassuurenemisest. See atribuut nõuab mõistmiseks veidi taustateadmisi. Lühidalt öeldes peab aken nõudma aknahaldurilt baassuurenemist minimaalse kõrgus X laius piksli võrra iga suuruse muutmise soovi kohta. Tüüpiliselt on see 1x1. Mõned aknad aga, näiteks terminaliemulaatorid või redaktorid, kasutavad kindla laiusega fonte ja nõuavad baassuurenemist vastavalt märgi suurusele.

#### Paigutus ja ligipääs

Teiste peal, Teiste all

- Võimaldab lülitada, kas akent tuleks hoida teiste peal/all.

Automaatne rühmitamine identsetega

- Võimaldab lülitada akende rühmitamist (seda nimetatakse tihtipeale kaartide kasutamiseks).

Automaatne rühmitamine esiplaanil

- Võimaldab lülitada, kas muuta aken aktiivseks, kui see lisatakse aktiivsesse automaatsesse rühma.

Automaatne rühmitamine ID järgi

- Rühma loomine kasutaja määratud ID-ga. Üht ja sama ID-d võib kasutada mitme reegli juures, mis lubab rühmitada muidu näiliselt täiesti erinevaid aknaid.

Paanimine

- Võimaldab tühistada akna vaikimise käitumise ja määrata selle asemele Paanidena või Hõljuv.

Puudub tegumiribalt

- Võimaldab lülitada, kas akent näidatakse tegumiribal.

Puudub töölaua vahetajalt

- Võimaldab lülitada, kas akent näidatakse töölaua vahetajas.

Puudub lülitajalt

- Võimaldab lülitada, kas akent näidatakse ALT+TAB nimekirjas.

Kiirklahv

- Võimaldab omistada aknale kiirklahvi. Klõpsuga nupule Muuda... näeb täpsemaid juhiseid.

#### Välimus ja parandused

Tiitliriba ja raam puuduvad

- Võimaldab lülitada, kas näidatakse tiitliriba ja raami akna ümber.

Aktiivse/mitteaktiivse läbipaistvus

- Kui aken on aktiivne või mitteaktiivne, siis saab siin määrata läbipaistvuse protsendi.

Aktiivne/mitteaktiivne läbipaistvus avaldab mõju ainult siis, kui sisse on lülitatud töölauaefektid.

Liigutamine/suuruse muutmine

- Iganenud alates versioonist 4.8

Fookuse röövimise vältimine

- Kui aken soovib fookust, saab skaalal Puudub kuni Äärmuslik määrata, kas tunnistada seda soovi ja seada aken kõigi teiste kohale või soovi eirata (mis võib jätta akna teiste taha):

  - Puudub - aknale antakse alati fookus.

  - Madal

  - Tavaline

  - Kõrge

  - Äärmuslik - akna fookusesoovi eiratakse. Fookus antakse aknale ainult siis, kui seda spetsiaalselt hiirega soovitakse.

Vaata fookuse aktsepteerimist muutmaks akent kirjutuskaitstuks, et see ei võtaks vastu mingit klaviatuurisisendit.

Fookuse aktsepteerimine

- Võimaldab lülitada, kas aken tunnistab klaviatuurisisendit. Selle abil saab muuta akna kirjutuskaitstuks.

Globaalsete kiirklahvide eiramine

- Võimaldab määrata, kas eirata globaalseid kiirklahve (nagu need määrab kindlaks Süsteemi seadistused Kiirklahvid ja žestid Globaalsed kiirklahvid või `kcmshell4 keys` käivitamine Konsoolis), ku aken on aktiivne.

Suletav

- Võimaldab määrata, kas tiitliribal näidatakse nuppu Sulge.

Terminaliakent saab kasutaja sellest hoolimata sulgeda shelliseanssi lõpetades, aga fookuse aktsepteerimise kasutamine klaviatuurisisendi keelamiseks muudab akna sulgemise juba palju keerulisemaks.

Akna tüüp

- Võimaldab muuta akna tüüpi ja pärida selle akna tunnused:

  - Tavaline aken

  - Dialoogiaken

  - Utiliidi aken

  - Dokk (paneel)

  - Tööriistariba

  - Eraldatud menüü

  - Käivitusekraan

  - Töölaud

  - Eraldi menüüriba

Kasuta seda ettevaatlikult, sest see võib kaasa tuua soovimatuid tagajärgi. Näiteks suleb &kwin; automaatselt käivitusekraani, kui sellele klõpsata.

Komposiidi blokeerimine

- Võimaldab määrata, kas blokeerida komposiit, kui aken on olemas. Kui komposiit on sisse lülitatud ja reegel selle keelab, siis keelatakse see juhul, kui on olemas ükski sobiv aken. Komposiit lülitatakse uuesti sisse, kui viimane sobiv aken töö lõpetab.

## Näited

Esimene näide toob ära kõik reegli loomiseks vajalikud sammud. Et osa oleks vähegi mõistliku suurusega, on järgnevate näidete juures toodud ära ainult näitele omased sammud.

Atribuut Töölaua vahetaja tähistab virtuaalsete töölaudade haldurit.

### Akna kinnistamine töölauale ja teiste atribuutide määramine

Kinnistame &akregator;i virtuaalsele töölauale 2. Lisaks käivitame rakenduse kindla suuruse ja asukohaga. Kasutame iga atribuudi korral parameetrit Rakendatakse algselt, et seda oleks võimalik töö ajal tühistada.

&kwin;i reegel tuleb luua järgmiselt:

1. Käivita &akregator; töölaual 2 ning aseta see sinna, kuhu vaja, suurusega, mida vaja:

2. Tee paremklõps tiitliribal ja vali Seadista akna käitumist...:

3. Vali vasakul Akna reeglid ja klõpsa nupule Uus...:

4. Ilmub aken Akende spetsiifiliste seadistuste muutmine. Vaikimisi on avatud kaart Akende sobivus:

5. Klõpsa nupule Akna omaduste tuvastamine, nii et viivitus oleks 0s, mille korral kursor võtab kohe risti kuju. Klõpsa kuskil &akregator;i aknas (aga mitte tiitliribal). Näed akna kriteeriume. Valime sobivuse ainult primaarklassi järgi, nii et jäta kastikesed märkimata (vaata täpsemalt osast akende sobivus):

6. Klõpsuga nupule OK täidetakse suletud akna põhjal andmed kaardil Akende sobivus. Kirjuta mingi mõistlik tekst väljale Kirjeldus (seda näidatakse KWini reeglite aknas):

7. Lülita sisse akna atribuudid Asukoht, Suurus ja Töölaud. Esialgsed väärtused on määratud akna omaduste tuvastamise põhjal, aga neid saab vajaduse korral muuta:

8. Klõpsuga nupule OK saab minna tagasi KWini reeglite põhiaknasse. Seal on nüüd kirjas uus reegel oma kirjeldusega:

9. Klõpsa OK akna sulgemiseks.

10. Valmis.

### Rakendus kõigil töölaudadel ja ühe alamakna unikaalne kohtlemine

&kopete; ja sele alamakende, välja arvatud vestlusaknad, näitamine kõigil töölaudadel, aga mitte süsteemisalves ja töölaudade vahetajas. Vestluse alamakende kohtlemine eellasaknana, aga siiski mittenäitamine süsteemisalves.

Kasuta kõigi atribuutide korral parameetrit Sunnitakse peale, et neid ei saaks tühistada.

Ülaltoodu teostamiseks tuleb luua kaks reeglit:

1. Reegel Kopete vestlusele ja

2. Reegel &kopete;le

Kopete vestluse reegli sobivuskriteeriumid on piiravamad kui Kopete reeglil, sest see peab vastama konkreetse akna rolliga: vestlusaken. Reegli hindamise järjekorra tõttu peab Kopete vestluse reegel KWini Kopete reeglite loendis eelnema &kopete; reeglile.

#### Kopete vestluse reegel

Eeldame, et Kopete vestluse aken on avatud:

1. Kasuta nuppu Akna omaduste tuvastamine ja vali Kopete vestluse aken. Märgi kastike Akna roll, et piirata kriteeriume vestlusakendega (täpsemalt kõneldakse sellest akende sobivuse osas):

2. Klõpsuga nupule OK täidetakse suletud akna põhjal andmed kaardil Akende sobivus. Kirjuta mingi mõistlik tekst väljale Kirjeldus:

3. Lülita sisse järgmised atribuudid:

4. Klõpsa OK reegli määramise lõpetamiseks.

Atribuudi Puudub tegumiribalt väärtuseks on Ei akna näitamiseks tegumiribal, sest see kooslus tähendab umbes ei, ära puudu tegumiribalt

#### Kopete reegel

Eeldame, et &kopete; on avatud:

1. Kasuta nuppu Akna omaduste tuvastamine ja vali &kopete; aken. Sobivuseks kasutame ainult primaarklassi nime, nii et jäta kastikesed märkimata (täpsemalt kõneldakse sellest akende sobivuse osas):

2. Klõpsuga nupule OK täidetakse suletud akna põhjal andmed kaardil Akende sobivus. Kirjuta mingi mõistlik tekst väljale Kirjeldus:

3. Lülita sisse järgmised atribuudid:

4. Klõpsa OK reegli määramise lõpetamiseks.

#### Kopete KWini reegli loend

Nagu märgitud, peab reeglite hindamise korra tõttu Kopete vestluse reegel seisma &kopete; reeglist eespool:

### Akna mittenäitamine töölaua vahetajas

KNotes ei võimalda praegu mitte lasta märkmeid töölaua vahetajas näidata, kuid reegliga saab sellest hõlpsasti üle.

Eeldame, et märkmepaberi aken on olemas:

1. Kasuta nuppu Akna omaduste tuvastamine ja vali suvaline märkmepaberi aken. Sobivuseks kasutame ainult primaarklassi nime, nii et jäta kastikesed märkimata (täpsemalt kõneldakse sellest akende sobivuse osas):

2. Klõpsuga nupule OK täidetakse suletud akna põhjal andmed kaardil Akende sobivus. Kirjuta mingi mõistlik tekst väljale Kirjeldus:

3. Lülita sisse atribuut Puudub töölaua vahetajalt parameetriga Sunnitakse peale:

4. Klõpsa OK reegli määramise lõpetamiseks.

### Akna sundimine asuma teiste peal

Et aktiivne aken oleks teiste peal, tuleb määrata atribuudile Fookuse röövimise vältimine väärtuseks Puudub, reeglina koos parameetriga Sunnitakse peale:

### Mitu reeglit ühele rakendusele

Thunderbirdil on mitmeid alamaknaid. Selles näites:

- Kinnistame Thunderbirdi peaakna virtuaalsele töölauale 1 konkreetse suuruse ja asukohaga.

- Lubame Thunderbirdi kirja koostamise aknal olla suvalisel töölaual ning aktiveerimise korral röövida fookuse ja olla kõige teiste akende peal.

- Lubame Thunderbirdi meeldetuletusel olla teiste akende peal ega anna sellele fookust, et seda ei saaks kogemata sulgeda.

Kõik reegli sobivuse kriteeriumid on piisavalt piiravad, mistõttu nede järjekord &kwin;i reeglite peaaknas ei mõjuta reeglite hindamist.

#### Thunderbird - peaaken

Eeldame, et Thunderbirdi peaaken on avatud ning õiges asukohas ja suurusega:

1. Kasuta nuppu Akna omaduste tuvastamine ja vali Thunderbirdi peaaken. Märgi kastike Akna roll, et piirata kriteeriume peaaknaga (täpsemalt kõneldakse sellest akende sobivuse osas):

2. Klõpsuga nupule OK täidetakse suletud akna põhjal andmed kaardil Akende sobivus. Kirjuta mingi mõistlik tekst väljale Kirjeldus:

3. Lülita sisse järgmised atribuudid:

4. Klõpsa OK reegli määramise lõpetamiseks.

#### Thunderbird - kirja koostaja

Eeldame, et Thunderbirdi kirja koostamise aken on avatud:

1. Kasuta nuppu Akna omaduste tuvastamine ja vali Thunderbirdi kirja koostamise aken. Märgi kastikesed Akna roll ja Akna tüüp, et piirata kriteeriume kirja koostamise akendega (täpsemalt kõneldakse sellest akende sobivuse osas):

2. Klõpsuga nupule OK täidetakse suletud akna põhjal andmed kaardil Akende sobivus. Kirjuta mingi mõistlik tekst väljale Kirjeldus:

3. Lülita sisse järgmised atribuudid:

4. Klõpsa OK reegli määramise lõpetamiseks.

#### Thunderbird - meeldetuletus

Eeldame, et Thunderbirdi meeldetuletuse aken on avatud:

1. Kasuta nuppu Akna omaduste tuvastamine ja vali Thunderbirdi meeldetuletuse aken. Märgi kastikesed Sekundaarklassi nimi ja Akna tüüp, et piirata kriteeriume meeldetuletuste akendega (täpsemalt kõneldakse sellest akende sobivuse osas):

2. Klõpsuga nupule OK täidetakse suletud akna põhjal andmed kaardil Akende sobivus. Kirjuta mingi mõistlik tekst väljale Kirjeldus:

3. Lülita sisse järgmised atribuudid:

4. Klõpsa OK reegli määramise lõpetamiseks.

## Rakenduse puudujääkide hüvitamine

Allpool on toodud võimalused, kuidas jagu saada rakendustes esinevatest puudujääkidest.

Kui sa ei ole kursis &kwin;i reeglite loomisega, uuri seda üksikasjalikku näidet ja loo oma reegel selle eeskujul.

### Täisekraani suuruse muutmise viga

&Emacs; ja gVim võivad maksimeerituna (täisekraanirežiimis) teatavate tingimuste korral sattuda akna suuruse muutmisel raskustesse - vaata veateadet Emacs window resizes ... Sellest hädast aitab üle &kwin;i reegel.

Eeldame, et &Emacs;i aken on avatud:

1. Kasuta nuppu Akna omaduste tuvastamine ja vali &Emacs;i aken. Sobivuseks kasutame ainult primaarklassi nime, nii et jäta kastikesed märkimata (täpsemalt kõneldakse sellest akende sobivuse osas)

2. Klõpsuga nupule OK täidetakse suletud akna põhjal andmed kaardil Akende sobivus. Kirjuta mingi mõistlik tekst väljale Kirjeldus:

3. Eira &Emacs;i täisekraanisoovi, lülitades sisse atribuudi Geomeetriapiirangute arvestamine, lülitades selle eiramiseks välja (Ei) ja valides parameetriks Sunnitakse peale:

4. Klõpsa OK reegli määramise lõpetamiseks.

## Autorid ja litsents

Dokumentatsiooni autoriõigus: vt UserBase'is KWini reeglite lehekülje ajalugu

Tõlge eesti keelde: Marek Laane bald@smail.ee

&underFDL;
&documentation.index;